स्वच्छ भारत जन चेतना रैली निकालकर पॉलीथिन प्रयोग करने की समझाइश
राजकीयकन्या स्नातकोत्तर कॉलेज में राष्ट्रीय सेवा योजना के विशेष शिविर के छठे दिन मंगलवार को झालरापाटन बस स्टैंड से सूर्य मंदिर तक स्वच्छ भारत जन चेतना रैली का आयोजन किया गया। रैली का शुभारंभ नगरपालिका झालरापाटन के चेयरमेन अनिल पोरवाल ने किया। उन्होंने कहा कि समस्त स्वयंसेविकाएं, स्वच्छता के प्रति संकल्प लें और अपने परिवार में भी लोगों को स्वच्छ रहने के लिए प्रेरित करें। इसके बाद स्वयंसेविकाओं ने शहर के बाजार से गुजरते हुए स्वच्छ भारत के प्रति लोगों को जागरुक किया। उन्होंने दुकानदारों से पॉलीथिन का उपयोग नहीं करने की समझाईश भी की। द्वितीय सत्र में विज्ञान पार्क में भ्रमण के लिए गईं जहां ऊपर क्यूरेटर शिवप्रकाश पाटीदार ने छात्राओं को विज्ञान केे मॉडल्स के सिद्धांतों के बारे में बताया। इस अवसर पर व्याख्याता डा.विजय प्रकाश मीणा सहित कई ने विचार व्यक्त किए। भ्रमण के बाद सूर्य मंदिर के पासपास की नालियों और सड़क की सफाई की गई।
सुनेल|समीपवर्तीगांव सलोतिया के राजकीय उच्च माध्यमिक स्कूल में एनएसएस शिविर के तीसरे दिन छात्र-छात्राओं ने गांव का वार्ड 2 गोद लेकर उसकी साफ-सफाई की। शिविर प्रभारी मेहराज बी ने बताया कि शिविर में विद्यार्थियों ने पूरे वार्ड की सफाई कर स्वच्छता का संदेश दिया। कृषि पर्यवेक्षक दीपक शर्मा ने बच्चों को कृषि से संबंधित जानकारी से अवगत कराया। इसके साथ वार्ड 2 में आधार कार्ड, भामाशाह कार्ड, बीपीएल, शौचालय विकलांग पेंशन अन्य सरकारी योजनाओं से लाभान्वितों का सर्वे किया। इस दौरान सुभाष दांगी, रामेश्वर गुप्ता, कमलेश गौड़, ममता मराठा के नेतृत्व में बच्चों ने मन लगाकर कार्य किया।
रटलाई.कस्बेके राउमा स्कूल में चल रहे एनएसएस शिविर के संभागी छात्रों ने मंगलवार को दिनभर श्रमदान कर थाना परिसर में साफ-सफाई कर पौधारोपण किया। जहां स्वयंसेवकों ने परिसर में उगी झाडियां, पत्थर,पॉलीथिन उठाई पौधों की निंदाई गुड़ाई की। इसके बाद स्वयंसेवकों के साथ एसएचओ बन्नालाल, कांस्टेबल रामकेश मीणा, राजेंद्र यादव,परसाराम विश्नोई, शिविर प्रभारी जगदीश प्रसाद शर्मा, वरिष्ठ अध्यापक अतीस वर्मा,गौरीलाल ने पौधारोपण करने में सहयोग किया। एसएचओ ने स्वयंसेवकों को पुलिस यातायात के नियमों की जानकारी प्रदान की।
रायपुर. शिविर में प्रतियोगिता में भाग लेतीं छात्राएं।
झालावाड़. अभियान के तहत पाॅलीथिन एकत्र करते हुए।
रटलाई. एनएसएस शिविर में श्रमदान कर पौधारोपण करती छात्राएं।
झालावाड़. स्वच्छता अभियान के तहत निकाली गई रैली।
झालावाड़. दैनिक भास्कर के पॉलीथिन फ्री अभियान के तहत पॉलीथिन एकत्र करतीं छात्राएं।
झालावाड़. पॉलीथिन का उपयोग नहीं करने के लिए समझाती छात्राएं।
hin_Deva hin_Deva hin_Deva hin_Deva hin_Deva mag_Deva hin_Deva hin_Deva mag_Deva hin_Deva